ddrg/super_eurlex huggingface dataset:
Oficiālais Vēstnesis L 327 , 18/12/1996 Lpp. 0007 - 0007



Padomes Regula (EK) Nr. 2398/96 (1996. gada 12. decembris), ar ko atver tarifu kvotu Izraēlas izcelsmes tītara gaļas ievedumiem no šīs valsts, kas paredzēta Asociācijas līgumā un Eiropas Kopienas un Izraēlas pagaidu nolīgumā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā Eiropas un Vidusjūras reģiona valsts līgums, ar ko izveido asociāciju starp Eiropas Kopienu un tās dalībvalstīm, no vienas puses, un Izraēlu, no otras puses, tika parakstīts 1995. gada 20. novembrī Briselē; tā kā līdz šā līguma spēkā stāšanās brīdim tā tirdzniecības noteikumi tika ieviesti ar pagaidu nolīgumu starp Eiropas Kopienu un Eiropas Ogļu un tērauda kopienu, no vienas puses, un Izraēlu, no otras puses, attiecībā uz tirdzniecību un ar tirdzniecību saistītajiem jautājumiem, kas apstiprināts ar Padomes un Komisijas Lēmumu 96/206/EOTK, EK [1]; tā kā minētais pagaidu nolīgums tika parakstīts 1995. gada 18. decembrī un stājās spēkā 1996. gada 1. janvārī; tā kā minēto nolīgumu 1. protokolā paredzēts pazemināt specifisko nodokli, kas piemērojams Izraēlas izcelsmes tītara gaļas ievedumiem Kopienā no šīs valsts, attiecībā uz 1400 tonnām; tā kā šī kvota būtu jāatver katru gadu, sākot no 1996. gada 1. janvāra, un būtu jāparedz pasākumi, kas vajadzīgi tās pārvaldei; IR PIEŅĒMUSI ŠO REGULU. 1. pants Tiek atvērta tarifa kvota Izraēlas izcelsmes tītara gaļas ievedumiem, ievērojot ikgadējo daudzuma limitu 1400 tonnu. Specifiskais nodoklis, ko piemēro tītara gaļai, ko importē saskaņā ar šo kvotu un uz kuru attiecas KN kodi še turpmāk, ir 02072510: EUR 170 par tonnu, 02072590: EUR 186 par tonnu, 02072730: EUR 134 par tonnu, 02072740: EUR 93 par tonnu, 02072750: EUR 339 par tonnu, 02072760: EUR 127 par tonnu, 02072770: EUR 230 par tonnu. 2. pants Noteikumus šīs regulas piemērošanai pieņem saskaņā ar Regulas (EEK) Nr. 2777/75 [2] 17. pantā paredzēto procedūru. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1996. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 12. decembrī Padomes vārdā — priekšsēdētājs A. Dukes [1] OV L 71, 20.3.1996., 1. lpp. [2] OV L 282, 1.11.1975., 77. lpp. Regulā jaunākie grozījumi izdarīti ar Regulu (EK) Nr. 2916/95 (OV L 305, 19.12.1995., 49. lpp.). --------------------------------------------------
Official Journal L 048 , 27/02/1996 P. 0008 - 0008



KOMISIJAS REGULA (EK) Nr. 341/96 (1996. gada 26. februāris), ar ko groza Regulu (EK) Nr. 1429/95, attiecībā uz sīki izstrādātiem licences pieprasījumu noteikumiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1986. gada 24. februāra Regulu (EEK) Nr. 426/86 par augļu un dārzeņu pārstrādes produktu tirgus kopīgo organizāciju1, kurā jaunākie grozījumi izdarīti ar Komisijas Regulu (EK) Nr. 2314/952, un jo īpaši tās 13. panta 8. punktu, tā kā, lai novērstu pārāk daudzu licenču pieprasījumu iesniegšanu, kā norādīts 3. pantā Komisijas 1995. gada 23. jūnija Regulā (EK) Nr. 1429/95 par augļu un dārzeņu pārstrādes produktu eksporta kompensāciju, izņemot to, kas piešķirtas par pievienoto cukuru, īstenošanas noteikumiem3, būtu jānosaka ierobežojumi tam katra produkta kopējam daudzumam, par kādu no uzņēmēja var pieņemt pieprasījumus; tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1429/95 groza šādi: 1. Regulas 3. panta beigās pievieno šādu 4. punktu: "4. Par katru dienu, kurā tiek iesniegti pieprasījumi, uzņēmējs nedrīkst iesniegt licences pieprasījumus par tādu produkta daudzumu, kas pārsniedz attiecīgajā piešķiršanas termiņā šim produktam noteikto daudzumu. Ja noteiktais daudzums ir palielināts piešķiršanas termiņa laikā, turpmākie pieprasījumi nedrīkst būt par daudzumu, kas pārsniedz starpību starp daudzumu, kas noteikts pirms palielināšanas un daudzumu, kas noteikts pēc palielināšanas. Dalībvalstis noraida visus pieprasījumus, kas to iesniegšanas dienā neatbilst iepriekš minētajiem noteikumiem." 2. Regulas 6. panta pirmo ievilkumu aizstāj ar šādu: "- daudzumi, par kādiem ir pieprasītas licences ar iepriekš noteiktu kompensāciju vai bez tās, svītrojot tos daudzumus, uz kuriem attiecas pieprasījumi, kas ir noraidīti, ievērojot 3. panta 4. punktu, vai, vajadzības gadījumā, pieprasījumu trūkumu." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 26. februārī Komisijas vārdā - Komisijas loceklis Franz Fischler 1 OV L 49, 27.2.1986., 1. lpp. 2 OV L 233, 30.9.1995., 69. lpp. 3 OV L 141, 24.6.1995., 28. lpp.
Oficiālais Vēstnesis L 027 , 03/02/1996 Lpp. 0006 - 0006



Komisijas Regula (EK) Nr. 205/96 (1996. gada 2. februāris), ar kuru groza Regulu (EEK) Nr. 1538/91, ar ko ievieš sīki izstrādātus noteikumus Regulas (EEK) Nr. 1906/90 par dažiem mājputnu gaļas tirdzniecības standartiem īstenošanai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 1906/90 par dažiem mājputnu gaļas tirdzniecības standartiem [1], kurā jaunākie grozījumi izdarīti ar Regulu (EK) Nr. 3204/93 [2], un jo īpaši tās 9. pantu, tā kā Komisijas Regulā (EEK) Nr. 1538/91 [3], kurā jaunākie grozījumi izdarīti ar Regulu (EK) Nr. 2390/95 [4], noteikti sīki izstrādāti noteikumi tirdzniecības standartu īstenošanai mājputnu gaļas nozarē; tā kā būtu jāpielāgo noteikumi attiecībā uz saldētu un ātri sasaldētu cāļu ūdens satura kontroli, ievērojot to pārbaužu biežumu, kuras veic kompetentās iestādes pašas vai ko veic uz to atbildību, un dažos gadījumos nozares izmaksas; tā kā šo pārbaužu rezultātiem būtu jābūt pieejamiem attiecīgo valstu un Kopienas etalonlaboratorijām dziļākam izvērtējumam un izskatīšanai Pārvaldības komitejā; tā kā šajā regulā paredzētie pasākumi saskan ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 1538/91 14.a pantu groza šādi. 1. Panta 4. punktā frāzi "ik pēc divām nedēļām" aizstāj ar frāzi "ik pēc diviem mēnešiem". 2. Panta 5. punktā iekļauj šādu daļu: "Visos gadījumos, kad saldētu vai ātri sasaldētu cāļu partija atzīta par tādu, kas neatbilst šai Regulai, kompetentās iestādes atsāk pārbaudes, ko veic ne retāk kā 4. punktā minētās pārbaudes, tikai pēc tam, kad trīs secīgās pārbaudēs saskaņā ar V vai VI pielikumu, kas jāveic izmantojot paraugus, kuri ņemti no produkcijas trīs dažādās dienās, kuras izvēlētas ilgākais četru nedēļu laikā, iegūti negatīvi rezultāti. Šo pārbaužu izmaksas sedz attiecīgā kautuve." 3. Aiz 12. punkta iekļauj šādu 12.a punktu: "12.a Dalībvalstu kompetentās iestādes tūlīt dara zināmus valsts etalonlaboratorijai to pārbaužu rezultātus, kuras tās veikušas pašas vai kas veiktas uz to atbildību. Valsts etalonlaboratorijas ik pēc sešiem mēnešiem nosūta šos datus Kopienas etalonlaboratorijai padziļinātam izvērtējumam un vismaz reizi gadā rīkotām apspriedēm ar valstu etalonlaboratorijām. Rezultātus iesniedz izskatīšanai Pārvaldības komitejā saskaņā ar Regulas (EEK) Nr. 2777/75 18. pantu." 2. pants Šī regula stājas spēkā 1996. gada 1. martā. Šī Regula uzliek saistības kopumā un ir tieši piemērojama visās dalībvalstīs. Briselē, 1996. gada 2. februārī Komisijas vārdā — Komisijas loceklis Franz Fischler [1] OV L 173, 6.7.1990., 1. lpp. [2] OV L 289, 24.11.1993., 3. lpp. [3] OV L 143, 7.6.1991., 11. lpp. [4] OV L 244, 12.10.1995., 60. lpp. --------------------------------------------------
Oficiālais Vēstnesis L 304 , 07/11/1997 Lpp. 0001 - 0002



Padomes Regula (EK) Nr. 2205/97 (1997. gada 30. oktobris), kas groza Regulu (EEK) Nr. 2847/93, kura izveido kopējai zivsaimniecības politikai piemērojamu kontroles sistēmu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā saskaņā ar Regulas (EEK) Nr. 2847/93 [4] 19.d pantu Padome inter alia lemj par noteikumiem nozvejas paziņošanai; tā kā Padomes 1995. gada 27. marta Regula (EK) Nr. 685/95 par zvejas intensitātes vadību attiecībā uz noteiktiem Kopienas zvejas apgabaliem un resursiem [5] nosaka, ka dalībvalstis veic vajadzīgos pasākumus, lai kuģi, kas peld zem to karogiem, sākot ar brīdi, kad uzsāk darbu Kopienas infrastruktūra Kopienas ūdeņos veiktās nozvejas datu vadībai — ne vēlāk kā no 1998. gada 1. janvāra, ieejot vai izejot no apgabala, obligāti deklarētu nozvejas apjomus uz to klājiem; tā kā ir jāpieņem ieviešanas noteikumi ziņojumu, kas pazīstami kā "intensitātes ziņojumi", nosūtīšanai; tā kā Kopienas kuģu satelītu uzraudzības sistēma nodrošina, ka karoga dalībvalsts un, ja vajadzīgs, krasta dalībvalsts saņem ziņojumus no zvejas kuģa, jāpieņem noteikumi, kas paredz izmantot šīs sistēmas, lai ziņotu par nozveju; tā kā atbilstīgi būtu jāgroza Regula (EEK) Nr. 2847/93, IR PIEŅĒMUSI ŠO REGULU: 1. pants Ar šo Regulu (EEK) Nr. 2847/93 groza šādi: 1. Tās 19.b panta 1. punktu papildina ar šādu ievilkumu: "— nozvejas apjoms, kas tiek paturēts uz kuģa, pa sugām, dzīvsvara kilogramos." 2. Regulas 19.b pantam pievieno šādu punktu: "4. Sīki izstrādātas normas šā panta piemērošanai pieņem saskaņā ar 36. pantā izklāstīto procedūru." 3. Tās 19. panta 1. punktam pēc vārdiem "pa teleksu" pievieno šādus: "ar VMS," 4. Regulas 19.d pantu aizstāj ar šādu: "19.d pants Dalībvalstis veic vajadzīgos pasākumus, lai nodrošinātu, ka intensitātes ziņojumus, kas saņemti saskaņā ar 19.b un 19.c pantu, reģistrē datorlasāmā formā." 5. Pievieno šādu pantu: "19.j pants Lai nodrošinātu, ka tiek ievērotas saistības, kas izklāstītas 19.b, 19.c un 19.e pantā, katra dalībvalsts pārbauda un apstiprina datus, kas izriet no šīm saistībām." 2. pants Šī regula stājas spēkā 1998. gada 1. janvārī. To piemēro no 1998. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Luksemburgā, 1997. gada 30. oktobrī Padomes vārdā — priekšsēdētājs F. Boden [1] OV L 188, 22.7.1995. 8. lpp. [2] OV C 269, 16.10.1995., 221. lpp. [3] OV L 18, 22.1.1996. 102. lpp. [4] OV L 261, 20.10.1993. 1. lpp. Regulā jaunākie grozījumi izdarīti ar Regulu (EK) Nr. 686/97 (OV L 102, 19.4.1997., 1. lpp.). [5] OV L 71, 31.3.1995. 5. lpp. --------------------------------------------------
Oficiālais Vēstnesis L 211 , 05/08/1997 Lpp. 0039 - 0039



Komisijas Regula (EK) Nr. 1572/97 (1997. gada 4. augusts), ar ko groza Regulu (EK) Nr. 1445/95 par importa un eksporta licenču piemērošanas noteikumiem liellopu gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par kopīgo liellopu gaļas tirgus organizāciju [1], kurā jaunākie grozījumi izdarīti ar Regulu (EK) Nr. 2222/96 [2], un jo īpaši tās 9. un 13. pantu, tā kā 10. panta 5. punktā Komisijas 1995. gada 26. jūnija Regulā (EK) Nr. 1445/95 par importa un eksporta licenču piemērošanas noteikumiem liellopu gaļas nozarē, ar kuru atsauc Regulu (EEK) Nr. 2377/80 [3], kurā jaunākie grozījumi izdarīti ar Regulu (EK) Nr. 1496/97 [4], paredzēts, ka, atkāpjoties no šā panta 1. punkta, eksporta licenču pieteikumiem par daudzumu, kas nepārsniedz 22 tonnas produktu, kas atbilst KN kodiem 0201 un 0202, pēc pretendenta pieprasījuma nepiemēro piecu dienu laika posmu; tā kā, ja licenču pieteikumi tiek noraidīti, licenču pieteikumi saldētai gaļai, kas aptver šādus nelielus daudzumus, ir izveidojuši pārmērīgi lielu proporcionālo daudzumu; tā kā labākas daudzumu pārvaldīšanas labad šie licenču pieteikumi būtu jāierobežo līdz svaigai vai dzesinātai gaļai, kas atbilst KN kodam 0201; tā kā šajā regulā paredzētie pasākumi ir saskaņā ar Liellopu gaļas nozares pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1445/95 10. panta 5. punkta pirmo teikumu aizstāj ar šādu: "5. Atkāpjoties no 1. punkta, licenču pieteikumiem par daudzumu, kas nepārsniedz 22 tonnas produktu, kas atbilst KN kodam 0201, pēc pretendenta pieprasījuma nepiemēro piecu dienu laika posmu." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro attiecībā uz eksporta licencēm ar iepriekš noteiktu kompensāciju, ko piemēro no dienas pēc šīs regulas spēkā stāšanās dienas. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 4. augustā Komisijas vārdā — Komisijas locekle Monika Wulf-Mathies [1] OV L 148, 28.6.1968., 24. lpp. [2] OV L 296, 21.11.1996., 50. lpp. [3] OV L 143, 27.6.1995., 35. lpp. [4] OV L 202, 30.7.1997., 36. lpp. --------------------------------------------------
Oficiālais Vēstnesis L 113 , 15/04/1998 Lpp. 0003 - 0003



Padomes Regula (EK) Nr. 780/98 (1998. gada 7. aprīlis), ar ko groza Regulu (EK) Nr. 1488/96 attiecībā uz procedūru, saskaņā ar kuru nosaka attiecīgus pasākumus gadījumos, kad iztrūkst kāds būtisks priekšnoteikums palīdzības turpināšanai kādam Vidusjūras reģiona partnerim EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā 3. pantā Padomes Regulā (EK) Nr. 1488/96 (1996. gada 23. jūlijs) par finansiāliem un tehniskiem pasākumiem (MEDA) ekonomikas un sociālo struktūru reformu atbalstam Eiropas – Vidusjūras reģiona partnerattiecībās [3], ir noteikts, ka minētā regula ir izstrādāta, ņemot vērā demokrātijas principus un tiesiskumu, kā arī cilvēktiesības un pamatbrīvības, kas ir demokrātijas principu un tiesiskuma būtisks priekšnoteikums, kura pārkāpšanas gadījumā ir pamats noteikt attiecīgus pasākumus; tā kā Regulas (EK) Nr. 1488/96 16. pantā ir paredzēts, ka galīgā procedūra, ar kuru pieņem lēmumu par attiecīgiem pasākumiem gadījumos, kad konstatēts kāda būtiska priekšnoteikuma trūkums, kas liedz turpināt palīdzības pasākumus kādam no Vidusjūras partneriem, ir jānosaka līdz 1997. gada 30. jūnijam; tā kā tādēļ, lai noteiktu minēto procedūru, ir jāgroza Regula (EK) Nr. 1488/96; tā kā šīs regulas pieņemšanai Līgumā ir paredzētas tikai tās pilnvaras, kas noteiktas 235. pantā, IR PIEŅĒMUSI ŠO REGULU. 1. pants Regulas (EK) Nr. 1488/96 16. pantu aizstāj ar šādu pantu: "16. pants Ja ir konstatēts kāda būtiska priekšnoteikuma trūkums, kas liedz turpināt palīdzības pasākumus kādam no Vidusjūras partneriem, tad Padome ar kvalificētu balstu vairākumu pēc Komisijas priekšlikuma var pieņemt lēmumu par atbilstīgajiem pasākumiem." 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1998. gada 7. aprīlī Padomes vārdā — priekšsēdētājs D. Blunkett [1] OV C 386, 20.12.1997., 9. lpp. [2] OV C 104, 6.4.1998. [3] OV L 189, 30.7.1996., 1. lpp. --------------------------------------------------
Oficiālais Vēstnesis L 166 , 11/06/1998 Lpp. 0003 - 0003



Padomes Regula (EK, EOTK, Euratom) Nr. 1198/98 (1998. gada 5. jūnijs), ar kuru groza Regulu (Euratom, EOTK, EEK) Nr. 549/69, ar ko nosaka Eiropas Kopienu ierēdņu un citu darbinieku kategorijas, uz kurām attiecas Protokola par privilēģijām un imunitāti Eiropas Kopienās 12. pants, 13. panta otrā daļa un 14. pants EIROPAS SAVIENĪBAS PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, ņemot vērā Protokolu par privilēģijām un imunitāti Eiropas Kopienās, un jo īpaši tā 16. un 23. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Tiesas atzinumu [3], ņemot vērā Revīzijas tiesas atzinumu [4], (1) tā kā Eiropas Monetārais institūts ir sniedzis atzinumu [5]; (2) tā kā Eiropas Centrālā banka jau ir izveidota; (3) tā kā Padomes Regulas (Euratom, EOTK, EEK) Nr. 549/69 [6] piemērošanu ir lietderīgi paplašināt uz Eiropas Centrālo banku, lai nodrošinātu, ka Eiropas Centrālās bankas personāls, ņemot vērā viņu pienākumus un atbildību un viņu īpašo stāvokli, izmanto tās pašas privilēģijas, imunitāti un atvieglojumus, IR PIEŅĒMUSI ŠO REGULU. 1. pants Regulas (Euratom, EOTK, EEK) Nr. 549/69 4.a pantu atceļ no dienas, kas ir pēc datuma, kurā ir pabeigta Eiropas Monetārā institūta likvidācija. 2. pants Regulā (Euratom, EOTK, EEK) Nr. 549/69 iekļauj šādu pantu: "4.c pants Neskarot Protokola par privilēģijām un imunitāti Eiropas Kopienās 23. pantu attiecībā uz Eiropas Centrālās bankas Padomi un Ģenerālpadomi, Protokola 12. pantā, 13. panta otrā daļā un 14. pantā paredzētās privilēģijas un imunitāti — saskaņā ar tiem pašiem nosacījumiem un ar tiem pašiem ierobežojumiem, kas noteikti šīs regulas 1., 2. un 3. pantā — piemēro attiecībā uz: - Eiropas Centrālās bankas personālu, - personām, kas saņem Eiropas Centrālās bankas maksātu invaliditātes vai vecuma pensiju vai apgādnieka zaudējuma pensiju." . 3. pants Šo regulu piemēro no 1998. gada 1. jūnija. 4. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1998. gada 5. jūnijā Padomes vārdā — priekšsēdētājs G. Brown [1] OV C 118, 17.4.1998., 15. lpp. [2] Atzinums nosūtīts 1998. gada 28. maijā (Oficiālajā Vēstnesī vēl nav publicēts). [3] Atzinums nosūtīts 1998. gada 6. maijā (Oficiālajā Vēstnesī vēl nav publicēts). [4] Atzinums nosūtīts 1998. gada 14. maijā (Oficiālajā Vēstnesī vēl nav publicēts). [5] Atzinums nosūtīts 1998. gada 6. aprīlī (Oficiālajā Vēstnesī vēl nav publicēts). [6] OV L 74, 27.3.1969., 1. lpp. Regula, kurā jaunākie grozījumi izdarīti ar Regulu (EOTK, EK, Euratom) Nr. 2191/97 (OV L 301, 5.11.1997., 3. lpp.). --------------------------------------------------
Oficiālais Vēstnesis L 102 , 02/04/1998 Lpp. 0022 - 0022



Komisijas Regula (EEK) Nr. 739/98 (1998. gada 1. aprīlis), ar ko groza Regulu (EK) Nr. 2331/97 par īpašiem nosacījumiem eksporta kompensāciju piešķiršanai par noteiktiem cūkgaļas produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 3290/94 [2], un jo īpaši tās 13. panta 12. punktu un 22. pantu, tā kā ar Komisijas Regulu (EK) Nr. 2331/97 [3] nosaka kvalitātes kritērijus, kas jāievēro, piešķirot eksporta kompensāciju konkrētiem cūkgaļas produktiem; tā kā Komisijas 1987. gada 17. decembra Regula (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām [4], kurā jaunākie grozījumi izdarīti ar Regulu (EK) Nr. 409/98 [5], nosaka to produktu sarakstu cūkgaļas nozarē, par kuriem var piešķirt eksporta kompensāciju; tā kā Regulas (EK) Nr. 2331/97 I pielikums būtu jāsaskaņo ar jaunākajiem Regulas (EEK) Nr. 3846/87 grozījumiem, kuri ir spēkā no 1998. gada 4. marta; tā kā šajā regulā paredzētie pasākumi ir saskaņā ar Cūkgaļas pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 2331/97 I pielikumā produktu kodus "160100919100" un "160100999100" attiecīgi aizstāj ar kodiem "160100919000" un "160100999190". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 1. aprīlī Komisijas vārdā — Komisijas loceklis Franz Fischler [1] OV L 282, 1.11.1975., 1. lpp. [2] OV L 349, 31.12.1994., 105. lpp. [3] OV L 323, 26.11.1997., 19. lpp. [4] OV L 366, 24.12.1987., 1. lpp. [5] OV L 55, 25.2.1998., 1. lpp. --------------------------------------------------
Oficiālais Vēstnesis L 191 , 07/07/1998 Lpp. 0043 - 0044



Komisijas Regula (EK) Nr. 1443/98 (1998. gada 6. jūlijs), ar ko nosaka piegādes bilanci Kanāriju salām rīsu nozares produktiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 15. jūnija Regulu (EEK) Nr. 1601/92 par īpašiem pasākumiem attiecībā uz dažiem lauksaimniecības produktiem par labu Kanāriju salām [1], kurā jaunākie grozījumi izdarīti ar Regulu (EK) Nr. 2348/96 [2], un jo īpaši tās 3. panta 4. punktu, tā kā kopējie sīki izstrādātie noteikumi par to, kā īstenojams īpašais režīms Kanāriju salu apgādei ar dažiem lauksaimniecības produktiem, ir paredzēti Komisijas Regulā (EK) Nr. 2790/94 [3], kurā jaunākie grozījumi izdarīti ar Regulu (EK) Nr. 825/98 [4]; tā kā, lai piemērotu Regulas (EEK) Nr. 1601/92 2. pantu, ir jānosaka provizoriskā piegādes bilance Kanāriju salām rīsu nozares produktiem; tā kā šī bilance jānosaka, pamatojoties uz šā reģiona prasībām; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IE PIEŅĒMUSI ŠO REGULU. 1. pants Piemērojot Regulas (EEK) Nr. 1601/92 2. pantu, daudzumi rīsu nozarei noteiktajā provizoriskajā bilancē, attiecībā uz ko var izmantot atbrīvojumu no ievedmuitas vai Kopienas atbalstu produktiem no citām vietām Kopienā, ir tādi, kā noteikts šīs regulas pielikumā. 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. To piemēro no 1998. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 6. jūlijā Komisijas vārdā — Komisijas loceklis Franz Fischler [1] OV L 173, 27.6.1992., 13. lpp. [2] OV L 320, 11.12.1996., 1. lpp. [3] OV L 296, 17.11.1994., 23. lpp. [4] OV L 117, 21.4.1998., 5. lpp. -------------------------------------------------- PIELIKUMS Piegādes bilance Kanāriju salām rīsiem tirdzniecības periodā no 1998. gada 1. jūlija līdz 1999. gada 30. jūnijam (tonnās) | Produkts (KN kods) | Kanāriju salas | | | Slīpēti rīsi | 100630 | 13000 | Šķeltie rīsi | 100640 | 2600 | --------------------------------------------------